Liebru tal-altipjan tal-Etjopja Il-liebru tal-altipjan tal-Etjopja, jew kif inhu magħruf xjentifikament "Lepus starcki", huwa speċi ta' mammiferu plaċentat tal-familja Leporidae, fl-ordni Lagomorpha, endemiku tal-Etjopja. Dan il-liebru għalkemm għandu firxa ristretta ta' madwar 100,000 km2, b'distribuzzjoni limitata fl-altipjan tal-Etjopja f'elevazzjonijiet ta' bejn 2,200 u 4,400 metru, huwa speċi komuni u l-popolazzjoni tidher stabbli u mhijiex tonqos fin-numru. Dan il-liebru huwa wieħed minn 10 speċi li qegħdin ikklassifikati fis-sottoġeneru Eulagos u m'hemm l-ebda sottospeċi rikonoxxuta.